Pholiota alnicola

Pholiota alnicola Strophariaceae familiako onddo espezie bat da. Toxikoa edo pozoitsua izan gabe, oso kalitate kaskarreko haragia du. Duela urte batzuk, Gaztela eta Leongo toki batzuetan, haragi eta arrainen hornigai gisa kontsumitzen zen. Kapelak ongailu gisa erabiltzen ziren, lehortu eta xehatu ondoren.

Sinonimoak: Pholiota apicea, Flammula alnicola.

 Deskribapena 
Kapela: 8 cm arteko diametrokoa, ganbiletik laura, titi kamuts batekin. Kapelaren azala bereizgarria, higrofanoa, arre-lehoi kolorekoa, argiagoa ertzetara eta horitu egiten da edo isla berdexkak izaten ditu.

Orriak: Herdoil kolorekoak ertz argiagoarekin.

Hanka: Luzea, 15 cm arteko luzerakoa, horixka kolorekoa, baina laster arre-gorrixka koloreko fibrilaz estalia.

Haragia: Urria, usain fungiko atseginekoa eta zapore gozokoa.

Etimologia: Pholiota terminoak, belarri ezkatatsua, kapela ezkatatsua esan nahi du. Alnicola epitetoa latinetik dator, haltza esan nahi duen "alnus" hitzetik. Bere habitat gustukoenagatik.

 Jangarritasuna 
Ez da jangarria.

 Nahasketa arriskua 
Pholiota flavida delakoarekin nahas daiteke, honek hori biziko kolorea du eta koniferoen egurretan irteten du.

 Sasoia eta lekua 
Udazkenean. Hostozabalen (haltza, sahatsa, urkia …) motzondoetan eta usteltzen ari diren egurretan.

 Banaketa eremua 
Kanada, Ameriketako Estatu Batuak, Alaska, Mexiko, Txile, Groenlandia, Islandia, Kanariak, Errusia, Europa, Txina, Hego Korea, Japonia, Australia.

 Erreferentziak 

 Kanpo estekak 

Kategoria:Pholiota
Kategoria:Kanadako onddoak
Kategoria:Alaskako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Txileko onddoak
Kategoria:Groenlandiako onddoak
Kategoria:Islandiako onddoak
Kategoria:Europako onddoak
Kategoria:Errusiako onddoak
Kategoria:Txinako onddoak
Kategoria:Hego Koreako onddoak
Kategoria:Japoniako onddoak
Kategoria:Australiako onddoak